Valentia (irl.: "Dairbhre") to je wyspa, kero leży wele zachodnigo kraju Irlandyje. Je uōna połōnczōno mostym ze pōłwyspym Iveragh, je sam tyż prōmowy kōplōng miyndzy Knighstown na Valentii a Portmagee na pōłwyspie Iveragh. Wyspa je na 11 km dugo a 3 szyroko, zajmuje 33 km² placu a pomiyszkuje sam ōng. 650 ludzi. Je znajōmo tyż skiż tygo, co bōł sam we 1866 roku wschodni kōniec telekōmōnikacyjnyj lynije przeciepany bez Atlantyk, kero fōngowała do 1966.